text: Roma, o South Africa dengan toloay ko ci tadamaciay kitakit[10][12][14][15][16]: citodongay dademakan (sakakaay kaitiraan no sifo) a Pretoria, Pirikecan maci (kaitiraan no kalomaocan) i Cape town, Hoyingan maci (sakakaay kaitiraan no hoying) itira i Bloemfontein[10][12][15][16]. Nakawrira, nawhani kasakitakit a Embassy (tasekoan) maemin i kadademakan a maci i Pretoria, orasaka kasakitakit a syakay mihayda to nia tadamaci no South Africa[17][18][19]. Oya satadamaanay maci ato kicay, ponka ciwsin itiraay i Johannesburg[10][20][21][22][23], oya satimolay no Sahara tafokan a saka tosa maci no South Africa at Africa saka tolo ta’akay maci[24]. O South Africa o saadihayay finacadan ato kasasiromaroma a ponka kitakit no Africa[14][25], ira ko 6,014 ’ofad no tamdaw[4], o Europe mafolaway, Into tamdaw ato kasasiroma no fanges tamdaw ’aloman ato kasasisalong o sa’adihayay i Africa kitakit.